Pressemelding fra P4 Radio Hele Norge 28. november 2014: 

**P7 Klem – Julenissens favorittkanal!**

**P7 Klem elsker julen, og viderefører tradisjonen med å gi deg julemusikk døgnet rundt i hele desember. Fra fredag 28. november kl. 12.00 skifter kanalen ham, og blir til «P7 Klem Julekanalen». I år kan lytterne i tillegg vinne hjelp fra julenissen til å ordne hele julestria!**

**Lytterne ber om non-stop julemusikk**

Det er få ting som skaper så god julestemning som all den gode julemusikken, og det tar P7 Klem på alvor ved å spille alle de kjæreste juleklassikerne non-stop i hele desember.

- Lytterne har gitt oss massiv tilbakemelding om at de også i år ønsker en radiokanal med bare julemusikk, og som vanlig hører vi på lytterne våre, sier programsjef i P7 Klem, Anders Opsahl. – Ved hjelp av lytterne har vi valgt ut de mest kjente og tradisjonsrike julesangene som sikrer den gode stemningen, og disse vil vi spille døgnet rundt hele julemåneden, legger han til.

**Vinn hjelp til å ordne hele jula**

Førjulstiden kan som kjent også by på en del kjas og mas, og derfor byr P7 Klem i år på en helt spesiell konkurranse som vil fjerne alt julestresset for den heldige vinneren. Julenissen og hans hjelpere kommer nemlig hjem til én heldig lytter og disker opp med alt som trengs til jul: Vask av huset, sju kakeslag, et kjøleskap fullt av mat og drikke, juletre, pynt og blomster. I tillegg vinner man en sjåfør for å ordne alle de siste ærendene, samt hjelp til å pakke inn og sende ut alle familiens julegaver.

All informasjon om konkurransen finner du på våre nettsider www.p7klem.no.

P7 Klem kan høres på DAB, nett og i en egen en egen applikasjon til iPhone og Android som gjør at du kan nyte all den gode julestemningen uansett hvor du er. Appene er selvsagt gratis, og kan lastes ned for iOS og Android.

IOS: <https://itunes.apple.com/no/app/klem-fm/id340420868?mt=8>

Google play: <https://play.google.com/store/apps/details?id=com.p4gruppen.radio.klemfm>

Vi ønsker deg og dine en riktig god jul med dine julefavoritter – P7 Klem. Hør P7 Klem som nettradio HER <http://www.p7klem.no/?gclid=CIPip6SPicICFUzItAodfBgAvA>